stanford-oval/wikipedia huggingface dataset:
มิวสิกแบงก์
รายการที่คล้ายกัน

เอสบีเอสเอ็ม เดอะโชว์
เอ็มบีซีเอ็ม โชว์แชมเปียน
เอ็มเน็ต เอ็มเคานต์ดาวน์
เอ็มบีซี โชว์! มิวสิกคอร์
เอสบีเอส อินกีกาโย
อารีรังทีวี ป็อปส์อินโซล
อารีรังทีวี ซิมพลี เคป็อป (เดิมเรียกว่า เดอะเอ็มเวฟ และ เวฟเค)
เจทีบีซี มิวสิกออนท็อป
เจทีบีซี มิวสิกยูนิเวิร์สเค-909
ประเสริฐ บุญชัยสุข

| ประเสริฐ บุญชัยสุขม> ป.ช., ม.ว.ม. |
| --- | --- |


รัฐมนตรีว่าการกระทรวงอุตสาหกรรม
ดำรงตำแหน่ง 28 ตุลาคม พ.ศ. 2555 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: หม่อมราชวงศ์พงษ์สวัสดิ์ สวัสดิวัตน์
ถัดไป: จักรมณฑ์ ผาสุกวนิช
 
ข้อมูลส่วนบุคคล
เกิด: 1 พฤศจิกายน พ.ศ. 2499 (68 ปี) อำเภอหนองกี่ จังหวัดบุรีรัมย์ ประเทศไทย
พรรคการเมือง: ชาติพัฒนา
คู่สมรส: คู่ขวัญ บุญชัยสุข

ประเสริฐ บุญชัยสุข อดีตรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดนครราชสีมา อดีตประธานคณะกรรมาธิการอุตสาหกรรม สภาผู้แทนราษฎรไทย ชุดที่ 24 และเป็นนายกเทศมนตรีนครนครราชสีมา
ประวัติ

ประเสริฐ บุญชัยสุข เกิดเมื่อวันที่ 1 พฤศจิกายน พ.ศ. 2499 ที่อำเภอหนองกี่ จังหวัดบุรีรัมย์ เป็นบุตรของมาโนช กับเหรียญ บุญชัยสุข สำเร็จการศึกษาสาขาพาณิชยกรรม จากสถาบันเทคโนโลยีราชมงคล วิทยาเขตนครราชสีมา ปริญญาตรีนิติศาสตรบัณฑิต จากมหาวิทยาลัยรามคำแหง และพัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์
ชีวิตครอบครัวสมรสกับคู่ขวัญ บุญชัยสุข อดีตผู้อำนวยการกองวิชาการและแผนงาน  เทศบาลนครนครราชสีมา มีบุตร 2 คน
การทำงาน

ประเสริฐ บุญชัยสุข ประกอบอาชีพทนายความ มีสำนักงานชื่อว่า "สำนักงานกฎหมายประเสริฐ บุญชัยสุข" ตั้งอยู่ที่อำเภอเมืองนครราชสีมา และได้รับเลือกตั้งเป็นสมาชิกสภาองค์การบริหารส่วนจังหวัด (ส.อบจ.) 2 สมัย และเคยเป็นที่ปรึกษารัฐมนตรีประจำสำนักนายกรัฐมนตรี (สุวัจน์ ลิปตพัลลภ) ต่อมาได้ลงสมัครรับเลือกตั้งครั้งแรกในพื้นที่จังหวัดบุรีรัมย์ สังกัดพรรคชาติพัฒนา แต่แพ้ให้กับประกิจ พลเดช จากพรรคไทยรักไทย ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา ในการเลือกตั้ง พ.ศ. 2548 สังกัดพรรคไทยรักไทย และได้รับเลือกตั้งอีกใน พ.ศ. 2550 และ พ.ศ. 2554
ประเสริฐ บุญชัยสุข ได้รับแต่งตั้งเป็นประธานกรรมาธิการอุตสาหกรรม สภาผู้แทนราษฎร ในปี พ.ศ. 2554 ต่อมาในเดือนตุลาคม พ.ศ. 2555 ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร (ครม.ยิ่งลักษณ์ 3)
เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติพัฒนา แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สำนักข่าวไทย

โลโก้สำนักข่าวไทย
สำนักข่าวไทย (ชื่อย่อ: สขท.; อังกฤษ: THAI NEWS AGENCY; TNA) เป็นหน่วยงานประกอบกิจการข่าวสารของอสมท จัดตั้งขึ้นเมื่อวันที่ 16 มิถุนายน พ.ศ. 2520 ถือเป็นสำนักข่าวแห่งแรกของประเทศไทย
สำนักข่าวไทยมีหน้าที่รับผิดชอบหลักในการผลิต รวบรวม จัดเก็บ วิเคราะห์ และรายงานข่าวเพื่อนำเสนอออกอากาศ ทั้งทางวิทยุกระจายเสียง วิทยุโทรทัศน์ สื่ออิเล็กทรอนิกส์ และสื่ออื่น ๆ เช่น อินเทอร์เน็ต สื่อทางคอมพิวเตอร์ออนไลน์ และโทรศัพท์เคลื่อนที่ ตลอดจนนำข้อมูลข่าวสารเพื่อใช้แลกเปลี่ยน กับกลุ่มความร่วมมือในต่างประเทศ และเป็นหนึ่งเพื่อใช้แลกเปลี่ยน กับกลุ่มความร่วมมือในต่างประเทศ และเป็นหนึ่งในศูนย์กลางการแลกเปลี่ยน และนำเสนอข่าวในประเทศไทย ไปสู่นานาประเทศทั่วโลก ทั้งนี้ ยังเปิดศูนย์ข่าวในส่วนภูมิภาคอีก 4 แห่งคือ ศูนย์ข่าวภาคเหนือ เชียงใหม่ ศูนย์ข่าวภาคตะวันออกเฉียงเหนือ ขอนแก่น ศูนย์ข่าวภาคใต้ หาดใหญ่ สงขลา และศูนย์ข่าวภาคกลาง ภาคตะวันออก และภาคตะวันตก ระยองภาคใต้คือ จังหวัดกระบี่
สื่อที่ให้บริการ

สำนักข่าวไทยให้บริการข่าวสาร ผ่านสื่อชนิดต่าง ๆ คือ วิทยุกระจายเสียง วิทยุโทรทัศน์ และอินเทอร์เน็ต
สื่อที่ให้บริการ > วิทยุกระจายเสียง

สำนักข่าวไทยดำเนินการผลิตรายการสดประเภทรายงานข่าว เพื่อส่งกระจายเสียงทางสถานีวิทยุ อสมท เครือข่ายทั่วประเทศ ทุกต้นชั่วโมงตามที่กำหนด, บริหารและผลิตรายการหลัก เพื่อส่งกระจายเสียงทางคลื่นความถี่ เอฟเอ็ม 100.5 เมกะเฮิร์ตซ์ MCOT News FM 100.5  รวมไปถึงจัดหา และผลิตรายการข่าวภาคภาษาอังกฤษ เพื่อส่งกระจายเสียงทางคลื่นความถี่ เอฟเอ็ม 107.0 เมกะเฮิร์ตซ์
สื่อที่ให้บริการ > วิทยุโทรทัศน์

สำนักข่าวไทยดำเนินการผลิตรายการสดประเภทรายงานข่าว เพื่อแพร่ภาพทางช่อง 9 เอ็มคอตเอชดี และแถบอักษรข่าววิ่ง นอกจากนี้ สขท.ยังผลิตรายการประเภทรายงานข่าวเศรษฐกิจ รายงานข่าวบันเทิง การวิเคราะห์ข่าวในและต่างประเทศ เพื่อออกอากาศทางเอ็มคอตเอชดี และ นอกเหนือจากนี้ยังผลิตรายการร่วมกับ เอ็มคอตแฟมิลี (ช่อง 14) ซึ่งเป็นสถานีโทรทัศน์พี่น้องกับ บมจ.อสมท เช่น Econ Live (อีค่อนไลฟ์)
สื่อที่ให้บริการ > อินเทอร์เน็ต

สำนักข่าวไทยให้บริการข้อมูลข่าวสารต่าง ๆ ทางเว็บเพจในเว็บไซต์ของ บมจ.อสมท ทั้งภาษาไทยและภาษาอังกฤษ ตลอดจนวิดีทัศน์และสื่อบันทึกเสียง ของการรายงานข่าวต่าง ๆ ที่แพร่ภาพทางช่อง 9 เอ็มคอตเอชดี และ MCOT News FM 100.5 มาแล้ว  ตลอดจนไปถึง Facebook LINE Twitter
การผลิตข่าว

อสมท มีนโยบายให้สำนักข่าวไทยนำเสนอข่าวในประเทศและข่าวต่างประเทศ ในสัดส่วนทัดเทียมกัน โดยที่ข่าวในประเทศ สำนักข่าวไทยจัดหาโดยใช้วิธีการหลักคือรายงานข่าวที่สำนักข่าวไทย เป็นผู้ผลิตหรือจัดหาเอง กับรายงานข่าวที่จัดหา รายงาน หรือเขียนขึ้นโดยผู้สื่อข่าวอิสระ โดยมีสัดส่วนประมาณร้อยละ 80:20 ในขณะที่การจัดหาข่าวต่างประเทศ โดยทั่วไปมีที่มาจากสำนักข่าวต่างประเทศเป็นหลัก แต่ในกรณีเหตุการณ์สำคัญ ๆ ซึ่งประชาชนให้ความสนใจเป็นพิเศษ สำนักข่าวไทยจะจัดส่งผู้สื่อข่าวในสังกัดให้เดินทางไปจัดทำข่าวนั้นด้วยตนเอง[ต้องการอ้างอิง]
ผู้ประกาศข่าวและผู้รายงานข่าว > ผู้ประกาศข่าวและผู้รายงานข่าวในปัจจุบันที่มีชื่อเสียง

ดนัย เอกมหาสวัสดิ์ (หมาแก่)
อมรรัตน์ มหิทธิรุกข์ (แมวสาว)
สุทิวัส หงส์พูนพิพัฒน์ (ตั๋ว)
วรรณศิริ ศิริวรรณ (จิ๊บ)
กุลธิดา พงษ์แจ่ม (เปิ้ล)
สุตา สุธีพิเชฐภัณฑ์ (นุ้ย)
เฉลิมพร ตันติกาญจนากุล (บอย)
ณทิพรดา เอื้อพิบูลย์วัฒนา (แพน)
ขนิษฐา อมรเมศวรินทร์ (ตูน)
ธีรวัฒน์ พึ่งทอง (บอล)
ชุติมา พึ่งความสุข (นุ่น)
วีระ ธีรภัทร
ณรงค์ จันทร์ทอง
สุวิช สุทธิประภา (พ่อใหญ่)
นีรชา หลิมสมบูรณ์ (หนึ่ง)
กำภู ภูริภูวดล (โจ)
รัชนีย์ สุทธิธรรม (นีย์)
ภัทรดนัย เทศสุวรรณ (ดรีม)
นภัส ธีรดิษฐากุล (ภัส)
วาเนสสา สมัคศรุติ (หนอยแน่)
พรพจี ศิริสิทธิ์ (ใบเตย) (บันเทิง)
กมลเนตร นวลจันทร์ (ปลา)
นงวดี ถนิมมาลย์
พีรพล อนุตรโสตถิ์ (ไอที)
จามร กิจเสาวภาคย์ (ด้ง)
ธัณย์สิตา สุวัชราธนากิตติ์ (ชมพู่)
พจนารถ ธนะธนากุล (แอน)
เบญจพล เชยอรุณ (กอล์ฟ)
เขมสรณ์ หนูขาว (มิลค์)
อรวรรณ เผือกไธสง (ตั๊ก)
ธนินวัฒน์ พัฒน์วีรคุณ (แชน)
วีรินทร์ทิรา นาทองบ่อจรัส (ปอ)
บรมวุฒิ หิรัญยัษฐิติ (มิค)
อรรณพ ทองบริสุทธิ์ (ปอ)
ณัฐวัฒน์ เปล่งศิริวัธน์ (เชน)
พัชริญภรณ์ นาทองบ่อจรัส (ปุ๊)
ปิยะ เศวตพิกุล (ก้อง)
พชร์ อานนท์
ดารากาญจน์ ทองลิ่ม (ปอ)
รัตติยา เรืองขจร (โอ๊ต)
สมศักดิ์ อยู่ประพัฒน์ (บอย)
รัชนิพงศ์ วรศะริน (เนม) (กีฬา)
สมยศ แดงยวน (แมว) (กีฬา)
สาเรศ ลิ่มกังวาฬมงคล (ท็อป) (กีฬา)
วัชรินทร์ เศรษฐกุดั่น (จั๋กจั้น) (ต่างประเทศ)
นันทกา วรวณิชชานนท์ (ฝน) (บันเทิง)
พัทรวี บุญประเสริฐ (แป๋ว) (บันเทิง)
รัฐนันท์ จรรยาจิรวงศ์ (เทอรี่) (บันเทิง)
พิมพ์ลดา ไชยปรีชาวิทย์ (อรุณี) (บันเทิง)
พัทธ์ธีรา ศรุติพงศ์โภศิน (อร) (บันเทิง)
วศิน บุณยาคม (เต็นท์) (บันเทิง)
ธนัชพันธ์ บูรณาชีวาวิไล (บุ๊คโกะ) (บันเทิง)
ชลาทิศ ตันติวุฒิ (เบน) (บันเทิง)
ภัณฑิลา ฟูกลิ่น (แอร์) (บันเทิง)
ปนัดดา วงศ์ผู้ดี (บุ๋ม) (บันเทิง)
ผู้ประกาศข่าวและผู้รายงานข่าว > ผู้สื่อข่าว

กฤษณะพงศ์ พงศ์แสนยากร (ปอม)
กรกมล อักษรเดช (เบสท์)
กมลเนตร นวลจันทร์ (ปลา) (การเมือง)
ขนิษฐา อมรเมศวรินทร์ (ตูน)
จามร กิจเสาวภาคย์ (ด้ง)
จักรกฤษณ์ รัตนพันธ์ (ไข่) (ภาคใต้)
ดาวี ไชยคีรี (ดาว) (การเมือง)
ทัศนีย์ ดำมุณี (จุ๊บแจง)
ทินกร วีระพลศิลป์ (ทิน) (ภาคอีสาน)
นันทกา วรวณิชชานันท์ (ฝน) (บันเทิง)
บุษยา อุ้ยเจริญ (อ้อ) (การเมือง)
ประภาพรรณ ล้อมศรี (ปร) (ภาคเหนือ)
พจนารถ ธนะธนากุล (แอน)
พรสินี ศิริเพิ่มพูล
พิชญ์ชนิษฐ์ นามเจริญ
เพลินพิศ ชูเสน (ภาคใต้)
พิษณุ แป้นวงศ์ (การเมือง)
ภัทรดนัย เทศสุวรรณ (ดรีม)
ภิเษก ศรีสวัสดิ์
มนภา ศิริสมบูรณ์
มนตรี ตระกูลสมบัติ (ภาคเหนือ)
เยาวลักษณ์ โบราณมูล
รัตติยา เรืองขจร (โอ๊ต)
รัชนิพงศ์ วรศะริน (เนม) (กีฬา)
รวีวรรณ สมรภูมิ
วิรุฬห์วิชย์ บูรณะสระกวี
ศุภลักษณ์ วรรณธนาคินทร์
วศิน บุณยาคม (เต็นท์)
ศิริพร กิจประกอบ
ศุภชาติ ศุภเมธี (เต้ย)
ศราวิน ปานชัย
สมศักดิ์ อยู่ประพัฒน์ (บอย)
สุวิทย์ มิ่งมล (การเมือง)
สมยศ แดงยวน (แมว) (กีฬา)
อรวรรณ เผือกไธสง (ตั๊ก)
สาเรศ ลิ่มกังวาฬมงคล (ท็อป) (กีฬา)
พชร ล้อมลื่น (ตุ๋ย) (กีฬา)
สิทธิกร จันทสาร (ภาคอีสาน)
อำนวยวิทย์ เสมอวงศ์ (ภาคใต้)
วัชรินทร์ เศรษฐกุดั่น (จั๋กจั้น) (ต่างประเทศ)
ธนัส ศิรางกูร (ยอ) (ต่างประเทศ)
เทคโนโลยีการผลิตรายการ

บมจ.อสมท มีนโยบายส่งเสริมให้สำนักข่าวไทย ใช้เทคโนโลยีเข้าส่งเสริมการผลิตรายการประเภทรายงานข่าว เพื่อเพิ่มความสวยงามและน่าสนใจ โดยมีเครื่องมือหลายชนิด ประกอบด้วย
เทคโนโลยีการผลิตรายการ > การแสดงภาพในห้องส่งข่าว

9 เมษายน พ.ศ. 2552 – 24 เมษายน พ.ศ. 2555 / ใช้เทคโนโลยีกราฟิกสามมิติจากวิซอาร์ที (Vizrt) เข้าช่วยให้เข้าใจง่าย และเห็นภาพชัดเจน ส่วนมากจะใช้แสดงข้อมูลสถิติ หรือแผนที่ ประกอบข่าวต่างๆ
25 เมษายน พ.ศ. 2555 – 15 มกราคม พ.ศ. 2557 / ใช้เทคโนโลยีวิดีโอวอลล์ ขนาดความยาว 20 เมตร ความกว้าง 3 เมตร จำนวนรวม 9 จอ กับการรายงานข่าว ในช่วงเวลาต่างๆ แต่มีการยกเลิกสัญญาเช่า อย่างกะทันหัน โดยไม่ทราบสาเหตุ พร้อมระบบกราฟิกสามมิติจากวิซอาร์ที (Vizrt)
16 มกราคม – 30 มิถุนายน พ.ศ. 2557 / ใช้เทคโนโลยีฉากเสมือนจริงในโรงถ่าย (Virtual Studio) ด้วยระบบโมนาร์ก เวอร์ชุโอโซ (Monarch Virtuoso) แต่เดิมมีการใช้เทคโนโลยีกล้องเสมือน (Virtual Camera) ในการควบคุมฉาก ก่อนจะเปลี่ยนมาใช้กล้องจริงแทนในวันที่ 1 เมษายน พ.ศ. 2557 ในรายการข่าวเที่ยง
1 กรกฎาคม พ.ศ. 2557 – 14 ธันวาคม พ.ศ. 2559 / ใช้ฉากรายการที่ออกแบบและสร้างขึ้นมาใหม่ ลักษณะพื้นที่เป็นทรงเหลี่ยม ประกอบกับการใช้เทคโนโลยีวิดีโอวอลล์ขนาด 12 cube ช่วยในการนำเสนอ ภายหลังมีการนำเทคโนโลยีกราฟิกสามมิติจากโมนาร์ก เวอร์ชุโอโซ (Monarch Virtuoso) มาใช้ในการรายงานข่าวบางช่วง เช่นข่าวกีฬา, ข่าวต้นชั่วโมง (9 Speed News)
7 เมษายน พ.ศ. 2560 – 2 มกราคม พ.ศ. 2565 / มีการจัดซื้อด้วยวิธีพิเศษ เทคโนโลยีวิดีโอวอลล์จำนวน 12 จอ, เทคโนโลยีกราฟิกสามมิติ, เทคโนโลยีฉากเสมือนจริงในโรงถ่าย (Virtual Studio) จากวิซอาร์ที (Vizrt) มูลค่า 101,500,000 บาท แต่ต่อมาไม่ได้นำมาใช้จริง เนื่องจากต้นทุนสูงมาก
เทคโนโลยีการผลิตรายการ > ข่าวสารอิเล็กทรอนิกส์

เป็นเทคโนโลยี การนำเสนอข่าวในรูปแบบตัวอักษรบนหน้าจอทีวี เรียกว่า Teletext ในรายการ ข่าวสารอิเล็กทรอนิกส์ ซึ่งจะออกอากาศในช่วงบ่าย เวลา 13:00 – 15:00 น. ตั้งแต่ ปี พ.ศ. 2520 – 2538 รูปแบบการออกอากาศ จะแสดงหัวข้อข่าว และ เนื้อหาของข่าว ขึ้นหน้าจอทีวี พื้นหลังสีน้ำเงิน และ แถบสีแดงข้างล่าง แสดงข้อความรณรงค์ หรือ คำขวัญประจำรายการ
เทคโนโลยีการผลิตรายการ > แถบอักษรข่าววิ่ง

เป็นเทคโนโลยี การนำเสนอเนื้อหาข่าวอย่างสั้น ในรูปแบบอักษรวิ่ง โดยนับเป็นสถานีโทรทัศน์แห่งแรกของไทย ที่นำเสนอในลักษณะดังกล่าว เนชั่นแชนแนล เป็นประโยคข่าวจบในหนึ่งหน้าจอ โดยตั้งแต่ปลายปี พ.ศ. 2545 ข่าวที่อยู่ในแถบ จะแสดงต่อเนื่องกัน โดยแต่ละข่าวจะเว้นช่องว่างเป็นช่วงกว้าง ต่อมาเปลี่ยนเป็นใช้ตราสัญลักษณ์ สขท.คั่นระหว่างข่าว และเพิ่มตัวอักษร "สำนักข่าวไทย" บนแถบฝั่งซ้ายมือ โดยให้อักษรวิ่งหายเข้าไปในแถบดังกล่าว ครั้งหลังสุด เปลี่ยนรูปแบบเป็น แสดงครั้งละหนึ่งข่าว ตั้งแต่วันที่ 9 เมษายน พ.ศ. 2552
ตั้งแต่วันอังคารที่ 1 มีนาคม พ.ศ. 2554 – วันพุธที่ 25 เมษายน พ.ศ. 2555 แถบอักษรข่าวจะแสดงครั้งละประโยคข่าวโดยไม่มีการเลื่อนไปทางซ้ายของจอ เช่นเดียวกับเนชั่นแชนแนล แต่การแสดงหัวข้อข่าว ใช้แบบ CNN คือข่าวหนึ่งจะเลื่อนขึ้นเป็นอีกข่าวหนึ่ง แต่ต่อมาข่าวในแถบตัวอักษรวิ่งเริ่มกลับมามีการเลื่อนไปทางซ้ายของจอ มีคำว่า "สำนักข่าวไทย" และ "THAI NEWS AGENCY" เนื่องจากหัวข้อข่าวบางชิ้นมีลักษณะยาว จึงต้องบีบอัดตัวอักษร ทำให้อ่านยากขึ้น
ต่อมาในวันพุธที่ 25 เมษายน 2555 – พ.ศ. 2557 แถบอักษรข่าวจะแสดงครั้งละประโยคข่าวโดยมีการเลื่อนจากด้านขวาอย่างรวดเร็ว และเลื่อนไปทางซ้ายอย่างช้า และเลื่อนไปทางซ้ายอย่างเร็ว โดยทางด้านซ้ายจะมีคำว่า "สำนักข่าวไทย" และ "THAI NEWS AGENCY" โดยให้อักษรวิ่งหายเข้าไปในแถบดังกล่าว ซึ่งทั้ง 2 คำนี้จะมีการแสดงสลับกันในแต่ละหัวข้อข่าว ต่อมาในวันที่ 1 กรกฎาคม 2555 จึงเปลี่ยนเป็นคำว่า "สำนักข่าวไทย อสมท" เพียงคำเดียว
นอกจากในข่าวทุกช่วงแล้ว ยังมีการแสดงแถบอักษรข่าววิ่งในรายการอื่น ๆ ที่ใช่รายการข่าวอีกด้วย เช่นเดียวกับ ททบ.5 เอชดี และ เอ็นบีที 2 เอชดี แต่เปลี่ยนบริเวณที่เป็นคำว่า "สำนักข่าวไทย อสมท" เป็นสัญลักษณ์ของ คลื่นข่าว 100.5 แถบตัววิ่งข่าว 9 Speed เริ่มใช้ครั้งแรกเมื่อเดือน มกราคม พ.ศ. 2556 เป็นการแสดงแถบตัววิ่งข่าวเมื่อเหตุการณ์ด่วนสำคัญที่ขึ้นบนหน้าจอของ ช่อง 9 เอ็มคอตเอชดี
ตั้งแต่ พ.ศ. 2557 – วันเสาร์ที่ 30 กันยายน พ.ศ. 2566 สถานี ก็กลับไปใช้แถบวิ่งตามรูปแบบเมื่อปลายปี 2545 โดยจะมีตราสัญลักษณ์ สขท.คั่นระหว่างข่าว (ในก่อนหน้านั้นมีการเพิ่มตัวอักษร "สำนักข่าวไทย" บนแถบฝั่งซ้ายมือ โดยให้อักษรวิ่งหายเข้าไปในแถบดังกล่าว)
ตั้งแต่วันอาทิตย์ที่ 1 ตุลาคม 2566 ได้ยกเลิกการเผยแพร่แถบอักษรข่าววิ่งแล้ว
เทคโนโลยีการผลิตรายการ > ภาษามือ

รายการข่าวที่ใช้คือ 9 ข่าวเที่ยง และ คู่ข่าว เสาร์–อาทิตย์ โดยจะใช้ตอนเที่ยง
เทคโนโลยีการผลิตรายการ > แถบข้อมูลตลาดหลักทรัพย์

เป็นเทคโนโลยี การนำเสนอข้อมูลการซื้อขายตลาดหลักทรัพย์ ในรูปแบบอักษรวิ่ง (ภายหลังพัฒนาเป็นการใช้อักษรเลื่อนขึ้นร่วมด้วย) โดยในปี พ.ศ. 2533 ไทยทีวีสีช่อง 9 อ.ส.ม.ท. นับเป็นสถานีโทรทัศน์ ที่เริ่มใช้แถบรายงานดังกล่าว เป็นครั้งแรกของประเทศไทย (ก่อนหน้านั้นคือสถานีโทรทัศน์สีกองทัพบกช่อง 7 แต่เป็นรูปแบบตัวเลื่อนขึ้นบน) ต่อมา ตั้งแต่วันที่ 19 มกราคม พ.ศ. 2547 โมเดิร์นไนน์ทีวี ปรับปรุงรูปแบบการนำเสนอข่าวเศรษฐกิจ โดยมีรายการเศรษฐกิจ ในช่วงเวลาประมาณ 08:30 – 16:30 น. พร้อมทั้งใช้กราฟิก ประกอบรายงานข่าวเศรษฐกิจ โดยใช้ชื่อว่า "สถานีหุ้น โมเดิร์นไนน์ทีวี" ซึ่งในสมัยนั้นมี 2 ชั้น
นับจากวันที่ 16 มกราคม พ.ศ. 2556 แถบข้อมูลหุ้นได้ลดลงเหลือเพียงชั้นเดียว และเปลี่ยนสีเป็นสีม่วง ต่อมาก็เปลี่ยนเป็นสีน้ำเงินซึ่งเป็นสีเมื่อแรกใช้ในสมัยที่แถบวิ่งมี 2 ชั้น เมื่อวันที่ 21 มกราคม ปีเดียวกัน
นับตั้งแต่วันที่ 1 เมษายน พ.ศ. 2557 โมเดิร์นไนน์ทีวีได้เริ่มออกอากาศคู่ขนานผ่านระบบโทรทัศน์ภาคพื้นดินระบบดิจิทัลภาพคมชัดสูง ในนาม เอ็มคอตเอชดี (ปัจจุบันเป็น ช่อง 9 เอ็มคอตเอชดี) โดยระยะแรกอาจมีการปรากฏแถบข้อมูลหุ้นในบางครั้ง จนกระทั่งเมื่อรายการทั้งหมดพร้อมออกอากาศในระบบภาพคมชัดสูง ก็ไม่มีการปรากฏของแถบข้อมูลหุ้น ส่งผลให้ผู้ที่รับชมเอ็มคอตเอชดีผ่านโทรทัศน์ภาคพื้นดินระบบดิจิทัล ช่อง 30 และผ่านดาวเทียมและโทรทัศน์เคเบิล Must Carry ช่อง 40 ในขณะนั้น ไม่สามารถรับชมแถบข้อมูลหุ้นได้พร้อมกับผู้ชมในระบบแอนะล็อก วีเอชเอฟ ช่อง 9 และผ่านดาวเทียมไทยคม 5 ระบบซี–แบนด์  ทำให้ต่อมาในช่วงประมาณเดือนพฤษภาคม พ.ศ. 2558 มีการปรับปรุงแถบข้อมูลหุ้นเพื่อให้ผู้ชมในระบบแอนะล็อกและดิจิทัลสามารถรับชมได้พร้อมกัน โดยเพิ่มแถบแยกประเภทหลักทรัพย์ในช่วงที่มีการแสดงข้อมูลหลักทรัพย์รายตัว (แถบสีเหลือง) โดยให้ตัววิ่งหายไปเมื่อวิ่งเข้าสู่แถบนี้แล้วจะเลื่อนขึ้นเมื่อเข้าสู่หมวดธุรกิจ (Sector) ถัดไป และปรับขนาดให้ยาวขึ้น รองรับอัตราส่วนภาพ 16:9
ช่วงปลายเดือน พฤษภาคม – มิถุนายน พ.ศ. 2560 มีการทดลองระบบแถบข้อมูลตลาดหุ้นแบบใหม่ล่าสุด ซึ่งพบว่าส่วนที่แสดงดัชนีที่เป็นอักษรเลื่อนขึ้น เกิดความไม่ต่อเนื่องกัน คือหลังจากแสดงดัชนีใหม่แล้ว มีการปล่อยแถบดัชนีว่างประมาณ 2 วินาที และขึ้นดัชนีใหม่ ส่งผลให้ต้องกลับไปใช้แถบข้อมูลตลาดหุ้นแบบเดิม (ในระหว่างปรับปรุงระบบแถบข้อมูลหุ้นแถบใหม่) หลังจากนั้นไม่นาน กลับมาใช้แถบข้อมูลนี้อีกครั้ง
ส่วนระยะเวลาการแสดงข้อมูลนั้น จะแสดงเฉพาะทุกวันจันทร์ – วันศุกร์ซึ่งเป็นวันทำการตลาดหลักทรัพย์แห่งประเทศไทย ยกเว้นวันหยุดทำการ เริ่มแสดงเวลา 10:00 น. จบการแสดงเวลา 16:50 น.
อนึ่ง เมื่อมีการไว้ทุกข์ถวายพระราชวงศ์ที่สิ้นพระชนม์ลงแล้ว โดยเฉพาะสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์เมื่อปี พ.ศ. 2551 และ สมเด็จพระญาณสังวร สมเด็จพระสังฆราช สกลมหาสังฆปริณายกเมื่อปี พ.ศ. 2556 และล่าสุด พระบาทสมเด็จพระมหาภูมิพลอดุลยเดชมหาราช บรมนาถบพิตร พ.ศ. 2559 ก็จะเปลี่ยนสีเป็นสีเทาเพื่อแสดงความไว้อาลัย และก่อนช่วงปี พ.ศ. 2550 โมเดิร์นไนน์ทีวีได้แสดงตัววิ่งรายงานข่าวเศรษฐกิจหรือข้อมูลการเงินต่างประเทศ ประกบแถบข้อมูลตลาดหุ้นอีกด้วย ซึ่งจะขึ้นต้นคำว่า "สำนักข่าวไทย–เศรษฐกิจ" เป็นหัวหลัก (โดยเฉพาะรายการสดเกี่ยวกับข่าวเศรษฐกิจ เช่น จับเงินชนทอง และรายการวิเคราะห์หุ้น เช่น สดจากห้องค้า ,วิพากษ์หุ้น) ถ้ามีการถ่ายทอดสดหรือประกาศต่าง ๆ จากโทรทัศน์รวมการเฉพาะกิจแห่งประเทศไทย ในช่วงที่มีการแสดงแถบข้อมูลหุ้น ทางสถานีจะทำการปิดการแสดงแถบข้อมูลหุ้นไว้ชั่วคราว และจะเปิดการแสดงแถบข้อมูลหุ้นอีกครั้งหลังจากการถ่ายทอดสดหรือประกาศนั้น ๆ จบลง
เทคโนโลยีการผลิตรายการ > แถบข้อความทวิตเตอร์

สำนักข่าวไทย ได้นำแถบข้อความทวิตเตอร์ ในลักษณะแถบยาว เช่นเดียวกับแถบอักษรข่าววิ่ง (แตกต่างจากเนชั่นทีวี ซึ่งจะปรากฏในลักษณะแถบขนาดใหญ่ ทีละข้อความจากผู้ติดต่อ และไม่มีการเลื่อนตัวอักษรไปทางแนวนอน) มาปรากฏบนหน้าจอโทรทัศน์ โดยปรากฏครั้งแรกตั้งแต่เดือนกรกฎาคม พ.ศ. 2555 ทางโมเดิร์นไนน์ทีวี ซึ่งติดต่อได้ทาง Twitter ที่@tnamcot ชึ่งจะมีการเปิดโอกาสให้ผู้ติดต่อสามารถติดแท็ก (#:tags) พร้อมคำศัพท์ ตามที่รายการฯได้เสนอคำศัพท์ไว้ด้วย (ปัจจุบันยกเลิกการเผยแพร่แถบข้อความแบบนี้แล้ว)
ปุจฉา-วิสัชนา

ช่วง ปุจฉา-วิสัชนา ออกอากาศคั่นระหว่างข่าวภาคค่ำ ทางไทยทีวีสีช่อง 9 อ.ส.ม.ท. กับโฆษณาทางโทรทัศน์, วันละ 2 ชุดคำถามและคำตอบ, โดยแบ่งเป็น 2 ช่วง เริ่มแพร่ภาพเป็นครั้งแรก เมื่อวันที่ 1 ตุลาคม พ.ศ. 2536 จนถึงราวปี พ.ศ. 2540
ต่อมาในปี พ.ศ. 2551 มีการเผยแพร่ข้อมูลในลักษณะเดียวกัน ผ่านทางสถานีวิทยุอสมท เอฟเอ็ม 95.0 เมกะเฮิร์ตซ์ ลูกทุ่งมหานคร LTM FM 95 ก่อนและหลังเวลา เข้าสู่ข่าวต้นชั่วโมง หรือหลังจากบรรเลงเพลงประจำสถานี
เพลงประกอบรายการข่าว

พ.ศ. 2520 – 2524 เพลงมาร์ช (ไม่ทราบชื่อ)
พ.ศ. 2524 – 2538 เพลงซิมโฟนี (ข่าวร่วม ไทยทีวีสีช่อง 3 และ ไทยทีวีสีช่อง 9 อ.ส.ม.ท. ปัจจุบันเป็นเพลงประกอบรายการ ก้าวทันข่าว ของเอ็มคอตเรดิโอเน็ตเวิร์ก)
พ.ศ. 2530 – 2538 เพลงประกอบชุด Tar Sequence (แบบที่ใช้โดยสถานีโทรทัศน์ ช่อง 9 ประเทศออสเตรเลีย ตั้งแต่ พ.ศ. 2526 จนถึง พ.ศ. 2543) (ใช้ในช่วงข่าวทันโลก)
พ.ศ. 2538 – 2545 เพลงของ บรูซ แกสตัน และวงฟองน้ำ (ไม่ทราบชื่อ; ปัจจุบัน ใช้เป็นเพลงเปิด รายงานข่าวต้นชั่วโมง ของเอ็มคอตเรดิโอเน็ตเวิร์ก)
พ.ศ. 2538 – 2545 เพลงเขมรคราม ของ บรูซ แกสตัน และวงฟองน้ำ เป็นเพลงปิดรายการรายงานข่าว 9 อ.ส.ม.ท.ภาคค่ำ
พ.ศ. 2545 – 2550 เพลงที่ สขท.จัดทำเอง (ไม่ทราบชื่อ)
พ.ศ. 2550 – 2552 เพลงที่ สขท.จัดทำเอง (ไม่ทราบชื่อ)
พ.ศ. 2552 – ปัจจุบัน เพลงที่ สขท.จัดทำเอง (ใช้ในช่วงข่าวเที่ยง และข่าวค่ำ)
พ.ศ. 2552 – พ.ศ. 2556 เพลงที่ สขท.จัดทำเอง (ใช้ในช่วงข่าวต้นชั่วโมง)
พ.ศ. 2554 – 2555 เพลงประกอบชุด Nightly ของ Opuzz (ใช้ในช่วงข่าวเที่ยงคืน) Corporate Headlines ของ Opuzz (ใช้ในช่วงข่าวด่วนและรายงานพิเศษ)
พ.ศ. 2557 – 2560 เพลงประกอบจากสถานีโทรทัศน์ N24 ประเทศเยอรมนี (ใช้ในช่วง 9 Speed)
พ.ศ. 2557 – 2564 เพลงประกอบจากสถานีโทรทัศน์ TF1 ประเทศฝรั่งเศส (ใช้เป็นเพลงประกอบตราสัญลักษณ์ของสำนักข่าวไทยช่วงจบรายการข่าวทุกช่วง และสปอตแนะนำประเด็นข่าวที่จะเสนอในข่าวภาคค่ำประจำวัน)
พ.ศ. 2558 – 2560 เพลงประกอบจากสถานีโทรทัศน์ RTL 4 ประเทศเนเธอร์แลนด์ (ใช้ในช่วงรอบวันข่าว)
พ.ศ. 2560 – ปัจจุบัน เพลงประกอบจากสถานีโทรทัศน์ France 2 ประเทศฝรั่งเศส (ใช้ในช่วงข่าวต้นชั่วโมง)
พ.ศ. 2562 - ปัจจุบัน เพลงสดุดีจอมราชา (ใช้ในช่วงข่าวในพระราชสำนัก)
ความร่วมมือกับสำนักข่าวต่างประเทศ

สำนักข่าวไทย ขยายความร่วมมือกับสำนักข่าว และสื่อต่างประเทศสำคัญ ๆ ของโลก เป็นจำนวนมาก ได้แก่
สถานีโทรทัศน์ ได้แก่
ซีเอ็นเอ็น (สหรัฐ)
ซีซีทีวี (ประเทศจีน)
เอ็นเอชเค (ประเทศญี่ปุ่น)
ทีวี 5 (ประเทศฝรั่งเศส)
เด ดุบเบลอเว (ประเทศเยอรมนี)
อาร์เอไอ (ประเทศอิตาลี)
เอสเออาร์เอฟที (ประเทศจีน)
สำนักข่าวเวียดนาม (ประเทศเวียดนาม)
สถานีวิทยุ ได้แก่
เอบีซี (ประเทศออสเตรเลีย)
บีบีซี (สหราชอาณาจักร)
วีโอเอ (สหรัฐ)
ซีเอ็นเอ็นเรดิโอ (สหรัฐ)
กลุ่มองค์กรความร่วมมือ ได้แก่
สำนักข่าวแห่งเอเชียและแปซิฟิก (OANA) ซึ่งมีสมาชิก 37 สำนักข่าว จาก 30 ประเทศ
เครือข่ายแลกเปลี่ยนข่าวโทรทัศน์ ในเอเชียแปซิฟิก (Asia Vision) ซึ่งมีสถานีโทรทัศน์ใน 16 ประเทศเป็นสมาชิก และร่วมมือกับสหภาพการกระจายเสียงและแพร่ภาพแห่งเอเชีย (Asian Broadcasting Union: ABU)
ตราสัญลักษณ์ > พ.ศ. 2520 – พ.ศ. 2545

ตราสัญลักษณ์แรก เป็นภาพกลุ่มวงกลมสีชมพูเข้ม ซ้อนกันเป็นรูปคลื่นกระจายสัญญาณ มีรูปสามเหลี่ยมคล้ายลำโพงอยู่ทางซ้าย
ตราสัญลักษณ์ > พ.ศ. 2545 – 30 มิถุนายน พ.ศ. 2557

ตราสัญลักษณ์ที่สอง ใช้ตราจากโมเดิร์นไนน์ทีวี เป็นสัญลักษณ์ประจำหน่วยงาน พร้อมกันกับ บริษัท อสมท จำกัด (มหาชน)
ตราสัญลักษณ์ > ตราสัญลักษณ์สำหรับการออกอากาศภาพคมชัดสูง 1 เมษายน พ.ศ. 2557 – 30 มิถุนายน พ.ศ. 2557

ตราสัญลักษณ์ที่ใช้กับการออกอากาศข่าว ในระบบดิจิทัลภาพคมชัดสูง ทางช่องเอ็มคอตเอชดี เป็นภาพตัวอักษร "TNA NEWS HD สำนักข่าวไทย" มีลูกโลกสีส้มใต้ตัวอักษร "T"
ตราสัญลักษณ์ > 1 กรกฎาคม พ.ศ. 2557 – ปัจจุบัน

ตราสัญลักษณ์ที่สาม จะมี 2 แบบ คือ แบบภาษาอังกฤษ จะมีคำว่า "THAI NEWS AGENCY" โดยคำว่า THAI จะเป็นสีแดง และคำว่า NEWS AGENCY เป็นสีขาว อยู่ในวงกลมสีน้ำเงิน และด้านล่างวงกลมสีน้ำเงินนั้น มีคำว่า "สำนักข่าวไทย" กำกับอยู่ด้วย ซึ่งเริ่มใช้ในวันที่ 1 กรกฎาคม 2557 (ปัจจุบันยังมีให้เห็นในเว็บไซต์สำนักข่าวไทยและบนยานพาหนะที่ใช้ทำข่าวนอกสถานที่) และแบบภาษาไทย จะมีคำว่า "สำนักข่าวไทย" โดยคำว่า สำนัก จะเป็นสีแดง และคำว่า ข่าวไทย เป็นสีขาว อยู่ในวงกลมสีน้ำเงิน และด้านล่างวงกลมสีน้ำเงินนั้น มีคำว่า "THAI NEWS AGENCY" กำกับอยู่ด้วย ซึ่งแบบภาษาไทย เริ่มใช้ในช่วงปลายปี พ.ศ. 2557
ตราสัญลักษณ์ > ตราสัญลักษณ์ที่ได้ใช้จริง

ทั้งนี้ เมื่อวันที่ 1 มีนาคม พ.ศ. 2555 บมจ.อสมท แถลงข่าวว่าจะเปลี่ยนแปลงตราสัญลักษณ์ ที่ใช้กับการนำเสนอข่าวทางโทรทัศน์ของสำนักข่าวไทย โดยเริ่มตั้งแต่วันที่ 25 เมษายน เป็นต้นไป ภายใต้แนวคิดดังนี้
เส้นที่วิ่งรอบจุดศูนย์กลาง แสดงถึงเนื้อหาที่ครอบคลุมทั่วโลก การเดินทางรอบโลกอย่างรวดเร็ว ภายใต้เทคโนโลยีอินเทอร์เน็ต ที่เข้าไปสัมพันธ์ ตั้งแต่เหตุการณ์ที่เกิดขึ้นรอบโลก ไปจนถึงในชีวิตประจำวัน และความสนใจของแต่ละบุคคล
ภาพที่นำมาใช้กับเส้นรอบโลก เป็นได้ทั้งภาพจักรวาล ท้องฟ้า เมือง ธรรมชาติ สัตว์ป่า ใต้ทะเลลึก เซลล์อะตอม หรือแม้แต่ หน่วยที่เล็กที่สุดในร่างกาย
จุดศูนย์กลางที่แทนความหมายของโลก ทั้งที่เป็นดาวเคราะห์ดวงหนึ่งในจักรวาล เป็นสถานที่รวมเหตุการณ์ต่าง ๆ รวมทั้งเป็นโลกของคนที่มีความสนใจแตกต่างกันไป
สีของจุดศูนย์กลาง สามารถใช้สีต่าง ๆ โดยเปลี่ยนไปตามเรื่องราว แต่สีหลักเป็นสีฟ้า ตามสีของโลก
ในพื้นที่ว่าง ระหว่างเส้นรอบโลกกับลูกโลก มีรูปร่างเป็นเลข 9 แทนลักษณะการนำเสนอเนื้อหา ที่มองจากมุมที่แตกต่าง ในแง่ที่คนทั่วไปยังไม่ตระหนักถึง
ช่องส่วนปลายของเลข 9 ที่เจาะทะลุ เป็นช่องที่เปิดผ่านเปลือกนอก เข้าไปสู่แก่นแท้ สื่อถึงความเข้าใจในเหตุการณ์ที่เกิดขึ้น และวิเคราะห์ถึงประเด็นหลักที่แท้จริง
อนึ่ง สำนักข่าวไทยมิได้นำตราสัญลักษณ์นี้มาใช้จริง เนื่องจากมีกระแสโจมตีโดยฝ่ายตรงข้ามทางการเมืองและประชาชนบางกลุ่ม
ดูเพิ่ม

อสมท
ช่อง 9 เอ็มคอตเอชดี
รายนามผู้ประกาศข่าวและผู้รายงานข่าวช่อง 9 เอ็มคอตเอชดี
แหล่งข้อมูลอื่น

เว็บเพจสำนักข่าวไทย ภาษาไทย เก็บถาวร 2010-06-06 ที่ เวย์แบ็กแมชชีน ในเว็บไซต์ บมจ.อสมท
เว็บเพจสำนักข่าวไทย ภาษาอังกฤษ เก็บถาวร 2010-06-04 ที่ เวย์แบ็กแมชชีน ในเว็บไซต์ บมจ.อสมท
เว็บเพจ บริการสำนักข่าวไทยออนไลน์ เก็บถาวร 2009-07-22 ที่ เวย์แบ็กแมชชีน ในเว็บไซต์ บมจ.อสมท
ช่อง Youtube สำนักข่าวไทย บมจ.อสมท
ภาสกร บุญญลักษม์

| ภาสกร บุญญลักษม์ม> ว.ม. ป.ช. ร.ง.ภ. |
| --- | --- |

อธิบดีกรมป้องกันและบรรเทาสาธารณภัย
อยู่ในวาระ
เริ่มดำรงตำแหน่ง  17 พฤศจิกายน พ.ศ. 2567
ก่อนหน้า: ไชยวัฒน์ จุนถิระพงศ์
ผู้ว่าราชการจังหวัดปทุมธานี
ดำรงตำแหน่ง 1 ตุลาคม พ.ศ. 2566 – 16 พฤศจิกายน พ.ศ. 2567
ก่อนหน้า: ณรงค์ศักดิ์ โอสถธนากร
ถัดไป: สมคิด จันทมฤก
ผู้ว่าราชการจังหวัดกระบี่
ดำรงตำแหน่ง 2 ธันวาคม พ.ศ. 2565 – 30 กันยายน พ.ศ. 2566
ก่อนหน้า: พุฒิพงศ์ ศิริมาตย์
ถัดไป: สมชาย หาญภักดีปฏิมา
ผู้ว่าราชการจังหวัดเชียงราย
ดำรงตำแหน่ง 1 ตุลาคม พ.ศ. 2564 – 1 ธันวาคม พ.ศ. 2565
ก่อนหน้า: ประจญ ปรัชญ์สกุล
ถัดไป: พุฒิพงศ์ ศิริมาตย์
 
ข้อมูลส่วนบุคคล
เกิด: 11 ตุลาคม พ.ศ. 2510 (57 ปี) จังหวัดพระนคร ประเทศไทย
คู่สมรส: บุษบา แสนทวีสุข (สมรส 2539)
บุตร: 2 คน
บุพการี: พันตำรวจเอก ประภัทร์ บุญญลักษม์ (บิดา) คิโยโก๊ะ บุญญลักษม์ (มารดา)
ความสัมพันธ์: พลตำรวจโท ภาณุมาศ บุญญลักษม์ (พี่ชาย)
การศึกษา: คณะนิติศาสตร์ มหาวิทยาลัยธรรมศาสตร์
ศิษย์เก่า: มหาวิทยาลัยธรรมศาสตร์
อาชีพ: ข้าราชการพลเรือน
ทรัพย์สินสุทธิ: 40 ล้านบาท (พ.ศ. 2567)
ยศที่ได้รับการแต่งตั้ง
รับใช้:  ไทย
สังกัด:  กองอาสารักษาดินแดน
ประจำการ: พ.ศ. 2536 – ปัจจุบัน
ยศ:  นายกองเอก
บังคับบัญชา: กองอาสารักษาดินแดนจังหวัดปทุมธานี กองอาสารักษาดินแดนจังหวัดกระบี่ กองอาสารักษาดินแดนจังหวัดเชียงราย

ภาสกร บุญญลักษม์ (เกิด 11 ตุลาคม พ.ศ. 2510) เป็นข้าราชการพลเรือนชาวไทย ดำรงตำแหน่งสำคัญ ๆ เช่น อธิบดีกรมป้องกันและบรรเทาสาธารณภัย ผู้ว่าราชการจังหวัดปทุมธานี ผู้ว่าราชการจังหวัดกระบี่ ผู้ว่าราชการจังหวัดเชียงราย และผู้ตรวจราชการกระทรวงมหาดไทย
ประวัติ

ภาสกร บุญญลักษม์ เป็นชาวกรุงเทพมหานคร เกิดเมื่อวันที่ 11 ตุลาคม พ.ศ. 2510 จบการศึกษาจากระดับปริญญาตรีจากคณะนิติศาสตร์ มหาวิทยาลัยธรรมศาสตร์